Touwsrivier - Wikipedia
Touwsrivier is 'n dorp in die Wes-Kaap, Suid-Afrika. Die N1 nasionale pad gaan verby die dorp.
'n Straat in Touwsrivier
Touwsrivier se ligging in Wes-Kaap
Koördinate: 33°20′16″S 20°02′01″O﻿ / ﻿33.33778°S 20.03361°O﻿ / -33.33778; 20.03361Koördinate: 33°20′16″S 20°02′01″O﻿ / ﻿33.33778°S 20.03361°O﻿ / -33.33778; 20.03361
21,62 km² (8,3 vk m)
770 m (2 526 vt)
Die NG kerk op Touwsrivier.
2 Spoorweg geskiedenis
Reeds in die eerste helfte van die 18de eeu het boere hulle hier gevestig. Die plaas waarop die dorp ontwikkel is, was reeds in 1748 toegeken. Die naam Touw is moontlik 'n vervorming van die Khoikhoi woord dau ('weg' of 'pas').
Nadat die spoorlyn na die noorde Matjiesfontein in die 1870's bereik het, is 'n steenkool- en diensdepot aan die noorde kant van die Hexrivierberge as 'n noodsaaklikheid beskou. Die keuse het op Touwsrivier geval waar 'n stasie met die naam Montaguweg op 7 November 1877 geopen is. Die naam is op 1 Januarie 1883 na Touwsrivier verander.
Die aanleg is juis hier so groot gemaak omdat daar 'n steil opdraande na Worcester voorgelê het en sommige treine se gewig en lengte minder gemaak moes word om die stywe Hexrivierpas te kon uitkom. Die hotel Frere is deur die spoorwegowerhede gebou om voorsiening te maak vir passasiers wat 'n dag of twee op Touwsrivier moes deurbring. Vir die volgende 60 jaar was die dorp niks meer as 'n groot spoorwegsentrum nie. Dit het daartoe gelei dat die destydse Suid-Afrikaanse Spoorweë die dorp se administrasie oorgeneem het. Dit het tot 1959 geduur totdat die eerste bestuurraad vir die dorp ingestel was.
Nadat die spoorlyne geëlektrifiseer was het die belangrikheid van die dorp begin afneem. Omrede die belangrikheid van stoomlokomotiewe afgeneem het, is die afgetrede stoomlokomotiewe in Touwsrivier gehuisves en dit was 'n Nasionale gedenkwaardigheid vir baie jare totdat die Spoorweg besluit het om hierdie lokomotiewe te verkoop as skrootmateriaal. Die Verkeerdevlei dam is ontwikkel om die stoomtreine van water te voorsien.
Die munisipale raad het in 'n wapen in 1962 by die Kaapse Provinsiale Administrasie geregistreer: Verhoogde, omgekeerde kepersgewys deursnede, silwer en groen, in die skildhoof 'n aansiende stoomlokomotief van natuurlike kleur, in die skildvoet 'n silwer golwende dwarsbalk belaai met 'n ander van blou, in die skildhoof vergesel van twee goue koringgerwe en in die skildvoet van 'n silwer aansiende ramskop. Die helmteken was 'n rooi blom, en die wapenspreuk "Floreat flumen Touense".
Die wapen is in 1994 gewysig deur (a) die lokomotief met "twee oop en een toe rooidirkieblomkelke (Ornithogalum maculatum) van natuurlike kleur aan 'n groen stingel" te vervang en (b) die lokomotief na die helmteken te skuif, en toe by die Buro vir Heraldiek geregistreer.
Die belangrikste produkte van die distrik is merinowol, koring, lusern en gars wat onder besproeiing verbou word.
↑ 1,0 1,1 1,2 1,3 "Hoofplek Touwsrivier". Sensus 2011.
↑ Kaap die Goeie Hoop Amptelike Koerant 3129 (13 April 1962).
Ontsluit van "https://af.wikipedia.org/w/index.php?title=Touwsrivier&oldid=1897111"
Last edited on 26 Januarie 2019, at 09:06